CELEX: C2006/022/36
Language: da
Date: 2006-01-28 00:00:00
Title: Sag T-409/05: Sag anlagt den  8. november 2005  — A.S.TER. mod Kommissionen

28.1.2006   
            
            
               DA
            
            
               Den Europæiske Unions Tidende
            
            
               C 22/19
            
         Sag anlagt den 8. november 2005 — A.S.TER. mod Kommissionen
   (Sag T-409/05)
   (2006/C 22/36)
   Processprog: italiensk
   Parter
   
      Sagsøger: Società A.S.TER. S.p.A. (Genova, Italien) (ved advokaterne Lorenzo Acquarone og Daniela Anselmi)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               De anfægtede retsakter annulleres, og der gives følgelig aktindsigt i og udleveres således en fuldstændig kopi af klagen og bilagene hertil.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, et aktieselskab, hvori den største del af kapitalen ejes af Genova Kommune, har nedlagt påstand om annullation af sagsøgtes beslutning om i henhold til artikel 7, stk. 2, i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (1) at afslå aktindsigt i den klage (og bilagene hertil), der blev sendt til Kommissionen den 21. februar 2005, som gav anledning til en undersøgelse, der kan føre til åbning af en formel overtrædelsesprocedure mod sagsøgeren.
   Aktindsigt blev afslået med den begrundelse, at offentliggørelse kunne få en negativ indvirkning på gennemførelsen af Kommissionens undersøgelse.
   Til støtte for påstandene gør sagsøgeren gældende, at der foreligger en tilsidesættelse af artikel 4, stk. 2, i forordning nr. 1049/2001, af kontradiktionsprincippet, af principperne om gennemsigtighed, samarbejde og deltagelse i procedurer, samt manglende begrundelse.
   I den forbindelse præciserer sagsøgeren, at der ikke — i modsætning til, hvad Kommissionen har anført — foreligger et krav om, at det skal undlades at udlevere dokumenter vedrørende overtrædelsesproceduren for at undgå, at undersøgelsen skades. Derimod kræver en sådan undersøgelse i sig selv den størst mulige grad af gennemsigtighed og samarbejde i afviklingen, således at Genova Kommune og sagsøgeren kan fremlægge den nødvendige dokumentation for dens afholdelse.
   Da sagsøgeren endvidere er part i den for sagsøgte verserende sag, er den anfægtede beslutning i strid med kontradiktionsprincippet.
   Sagsøgeren tilføjer, at undtagelserne til retten til aktindsigt skal fortolkes restriktivt og i lyset af princippet af retten til information og proportionalitetsprincippet.
   
      (1)  EFT L 145 af 31.5.2001, s. 43.